open-index/open-wikipedia-markdown huggingface dataset:
Solveig Gulbrandsen

**Solveig Ingersdatter Gulbrandsen** () er ein norsk fotballspelar frå Oslo. I tida 1998-2015 spelte ho 184 landskampar og skåra 55 mål. Høgdepunktet kom då ho i 2000 vann OL-gull for Noreg. Både i 2005 og 2013 vann ho EM-sølv. Midtbanespelaren Gulbrandsen var i tolv år medlem av Kolbotn IL, seinare av Stabæk IF og Vålerenga. I 2015 spelar ho sin 13. sesong på Kolbotn. Faren hennar, Terje Gulbrandsen, spelte to fotballandskampar for Noreg.

### Klubbspel
Gulbrandsen spelte sin fyrste cupfinale som 17-åring i 1998. Dei neste åra var ho sentral på midtbanen til Kolbotn IL, der ho utmerkte seg med fine pasningar, løpsstyrke og gode skot. Ho kom ofte høgt på lista over toppskårar, i 2003 delte ho prisen som toppskårar med to andre kvinner.

I åra frå 2002 til 2007 låg Kolbotn i aller øvste sjiktet av norske fotballag på kvinnesida. Laget vart seriemeister i 2002 og spelte seg fram til sin andre NM-finale i 2003, der det var stor favoritt mot Medkila IL, men gjekk på eit høgst overraskande 1-2-tap. Både i 2005 og 2006 sikra Gulbrandsen og Kolbotn seg sigeren i toppserien, og i 2007 vart ho norsk meister då Kolbotn slo Asker 4-2 i cupfinalen. Hausten 2006 nådde Kolbotn langt i meisterligaen for kvinner, fyrst i semifinalane mot svenske Umeå måtte laget gje tapt for overmakta.

Etter tolv sesongar i Kolbotn melde Gulbrandsen overgang til Stabæk IF i 2009-sesongen. Etter ein sesong i Stabæk fekk ho kontrakt med FC Gold Pride i USA, men gav seg allereie i juli 2010 og reiste tilbake til Noreg og Stabæk.

Etter ein fødsel i 2011 kom ho tilbake på fotballbana i 2012, som spelar på Vålerenga. Hausten 2014 spelte ho for Stabæk IF, medan ho i 2015 er Kolbotn-spelar.

### Landslagsspel
Gulbrandsen debuterte på det norske kvinnelandslaget 17. juni 1998 i ein kamp mot Tyskland. Hausten to  år seinare var ho del av gullaget i fotball under OL 2000 i Sydney. Ho var også med på sølvlaget under fotball-EM 2005, skåra mellom anna to mål i semifinalen mot Sverige.

I 2009 var ho med då Noreg tapte semifinalen mot europameister Tyskland. Etter ein landslagspause på to år kom ho tilbake hausten 2012, og fekk spele alle kampane då Noreg under fotball-EM 2013 tok seg heilt til finale i Stockholm. I finalen mot Tyskland bomma ho på eit straffespark på stillinga 0-0. Ved full tid stod det 1-0 til Tyskland.

Etter landslagsdebuten i 1998 har Gulbrandsen delteke i fire verdsmeisterskapar; 1999, 2003, 2007 og 2015, Sommar-OL 2000 og 2008, samt alle fire europemeisterskapane i hennar tid som landslagsspelar; 2001, 2005, 2009 og 2013. Berre Hege Riise med sine 188 kampar har fleire landskampar for det norske kvinnelandslaget.

### Merittar
*OL-gull 2000
*EM-sølv 2005 og 2013
*Seriemeister 2002, 2005 og 2006 med Kolbotn
*Noregsmeister 2007 med Kolbotn
 
## Kjelder

**Denne artikkelen bygger på «[[:en:Solveig Gulbrandsen|Solveig Gulbrandsen]]» frå ,  den 24. juni 2015.*
Uta Maria av Hohenzollern

**Uta Maria** () er prinsesse av Hohenzollern etter å ha gifta seg med prins Hubertus av Hohenzollern i 2000.

10. juli 2000 gifta ho seg borgarleg med prins Hubertus av Hohenzollern i Grünwald i Tyskland, medan eit kyrkjeleg bryllaup fann stad 23. september på Mallorca i Spania. Etter bryllaupet fekk ho tittelen prinsesse av Hohenzollern. 10. januar året etter fekk dei sonen prins Lennart av Hohenzollern, som døydde berre fire dagar gamal. I mai 2009 fekk dei dottara prinsesse Vivianne av Hohenzollern.

## Titlar, tiltaleformer, dekorasjonar og våpenskjold
### Titlar og tiltaleformer

* **25. februar 1964–23. september 2000:** Frøken Uta Maria König
* **23. september 2000–idag:** Den høgvelborne prinsesse Uta Maria av Hohenzollern

## Fotnotar

## Bakgrunnsstoff
*
Livssynssamfunn

**Livssynssamfunn** er ei organisert gruppe personar som er kjenneteikna av eit i hovuddraga sams syn på korleis tilværet er innretta og den plassen og lagnaden mennesket har i verda, som til dømes slike spørsmål som om det eksisterer ein eller fleire guddommar eller ikkje, om det er eit liv før og/eller etter det jordiske livet, og så bortetter. I prinsippet femner soleis omgrepet livssynssamfunn om både sekulære (ikkje-religiøse) og religiøst forankra livssyn og livssynsgrupper. Men det er òg vanleg å skilje mellom livssynssamfunn og trussamfunn, slik at omgrepet livssynssamfunn berre dekkjer dei sekulære (ikkje-religiøse) livssynssamfunna (i Noreg til dømes Human-Etisk Forbund og det ikkje-religiøse livssynet dette forbundet står for), medan omgrepet trussamfunn vert nytta om dei livssynssamfunna som står for livssyn som er forankra i ein religion.

I Noreg har omgrepet «trussamfunn» eller «trudomssamfunn» vore nytta sidan 1970 for å visa til organiserte grupper som kan få statleg støtte om dei oppfyller krava i *Lov om trudomssamfunn og ymist anna*.

## Sjå òg
*Livssyn
*Religion
*Livssynshumanisme
*Trussamfunn
*Sekularisering

## Bakgrunnsstoff
*Lov om trudomssamfunn og ymist anna. (lovdata.no)
*Internettsidene til Samarbeidsrådet for tros- og livssynssamfunn.
Sonni Krag

**Sonni Krag** () var ein norsk forfattar, storviltjeger og utvandrar som er blitt kalla den norske Karen Blixen.

Krag, fødd Becker, vaks opp på vestkanten i Oslo. Ho reiste til Aust-Afrika i 1924 og gifte seg med William Krag, som dreiv kaffiplantasje. Med han fekk ho tre søner. Sonni Krag blei kjend i samtida både i Noreg og Kenya. Etter nasjonaliseringa av settler-eigedom i Kenya flytte ho med familien til Spania i 1962 der ho budde til ho døydde.

William og  dikteren Vilhelm Krag var i slekt. 
Sonni Krag er bestemor til dagleg leiar i Dyrevernalliansen, Anton Krag.

## Verk
* *Blant løver og negre i Afrikas indre*, 1931
* *Kjempeøglen i Victoriasjøen: Knut og Erik på eventyr i Afrika* (barnebok), 1932
* *Ildgudens grube: Knut og Erik på gullgraverferd til Kongo* (barnebok), 1933
* *Blant bare negre*, 1938
* *Diamantsmuglerne* (barnebok), 1948
*  Ei rekkje artiklar, dei fleste på trykk i Aftenposten.

## Kjelder
Julie Walters

**Julia Mary «Julie» Walters** () er ein engelsk skodespelar og skribent. Ho har vunne to BAFTA-prisar for film, fire for fjernsyn og mottok *BAFTA Academy Fellowship Award* i 2014.

Walters vart internasjonalt kjend i 1983, då ho spelte tittelrolla i *Educating Rita*. Det var ei rolle ho hadde skapt på West End-scena og ho vart nominert til Oscar-prisen for beste kvinnelege skodespelar for henne, i tillegg til at ho vann ein BAFTA og ein Golden Globe. Ho vart nominert til Oscar for andre gong, denne gongen for ei birolle, i filmen *[[Billy Elliot]]* (2000), som ho også vann BAFTA for. Andre filmroller omfattar *Private tjenester* (1987), *Prick Up Your Ears* (1987), *Buster* (1988), *Stepping Out* (1991), *Kalenderpikene* (2003) og *[[filmen Mamma Mia!|Mamma Mia!]]* (2008). Walters har også spelt Molly Wiltersen i sju av dei åtte Harry Potter-filmane (2001–2011). På scena har ho vunne ein Olivier-pris for beste kvinnelege skodespelar for 2001-oppsetninga av *All My Sons*.

På fjernsyn er ho velkjend for samarbeid med Victoria Wood i fleire TV-show, mellom anna *Wood and Walters* (1981), *Victoria Wood As Seen on TV* (1985–1987), *Pat and Margaret* (1994) og *Dinnerladies* (1998–2000). Ho har vunne BAFTA-prisen for beste kvinnelege skodespelar på fjernsyn fire gonger, for *My Beautiful Son* (2001), *Murder* (2002), *The Canterbury Tales* (2003) og som Mo Mowlam i *Mo* (2010). Ho var også med i *A Short Stay* i Sveits i 2009, som ho vann ein Emmy for beste kvinnelege skodespelar for. I 2006 kom på fjerdeplass i ITV si avstemning av publikums femti største fjernsynsstjerner i Storbritannia. 

## Kjelder


**Denne artikkelen bygger på «[[:en:Julie Walters|Julie Walters]]» frå ,  den 24. juni 2015.*
Håkon Gausemel

**Håkon Gausemel** () var ein norsk forfattar frå Gausemel i Hornindal i Nordfjord.

Gausemel skreiv fortellingar og dikt i vekeblad, aviser og julehefte i tillegg til å gi ut fem bøker.

## Bibliografi
### Bøker
* 
* 
* 
* 
* 

### I tidsskrift - eit utval
* Lokalhistoriske artiklar Sogn og Fjordane

## Referansar

## Kjelder
* 

## Bakgrunnsstoff
* Om Håkon Gausemel i Lokalhistoriske artiklar Sogn og Fjordane
* 
* 
*
Guy Krohg

**Guy Krohg** () var ein norsk målar, illustratør og scenograf. Han var son til Per Krohg, og frå 1949 gift med skodespelaren Sossen Krohg.

Guy Krohg var fødd i Oslo, men voks opp i Frankrike. Han studerte med far sin på Statens håndverks- og kunstindustriskole, seinare gjekk han også på Statens kunstakademi. Han debuterte på Høstutstillingen i 1937. 

Livsverket til Krohg omfattar mellom anna fleire større utsmykkingsoppdrag: Stavanger Krematorium, Kongeskipet «Norge», Folketeatret i Oslo og fleire cruiseskip. Han laga scenografien til mange skodespel ved Nationaltheatret, Det Norske Teatret, Studioteatret, og Oslo Nye Teater. 

Han er representert i Nasjonalgalleriet med *Vintersol* frå 1954, samt fleire andre verk. Mange av motiva i måleria er henta frå Paris.

I 1995 gav han ut ein biografi om faren Per Krohg; *Guy Kroghs minner gjennom sin fars kunst*.

## Kjelder

**Denne artikkelen bygger på «[[:nb:Guy Krohg|Guy Krohg]]» frå ,  den 24. juni 2015.*
Bindalseidet

**Bindalseidet** er ei bygd i Bindal kommune i Nordland, i folketal den nest største bygda i kommunen. Bygda ligg på austsida av ei halvøy i Bindalsfjorden. Bindalseidet skole og ein kolonialbutikk ligg i bygda. I 2012 hadde 730 menneske postadresse 7982 Bindalseidet.  

Landbruk er viktigaste næring, med mjølkeproduksjon og kjøtavl.

Ei båtrute som trafikkerar Bindalsfjorden og Terråkfjorden mellom Harangen og Terråk, har anløp på Bindalseidet..

## Kjelder

**Denne artikkelen bygger på «[[:nb:Bindalseidet|Bindalseidet]]» frå ,  den 24. juni 2015.*
Dovreskogen

**Dovreskogen** er ei bygd i Dovre kommune i Oppland i Innlandet fylke. Bygda, som hadde 247 ibuarar i 2012, ligg 440 meter over havet og 20 kilometer sør-søraust for vegkrysset og tettstaden Dombås. Elva Lågen renn gjennom bygda. Europavegen E6 går gjennom bygda på vestsida av Lågen.

## Kjelder
* Erik Bolstad: SSB-data
Stand by Me Doraemon

***Stand by Me Doraemon*** er ei filmatisering av mangaserien *[[Doraemon]]*, og er regissert av Takashi Yamazaki. Filmen hadde premiere 8. august 2014.
## Rolleliste

## Kjelder

## Bakgrunnsstoff

* Offisiell nettstad (japansk)
* Stand by Me Doraemon 2014 on Rotten Tomatoes
Reinkarnasjon

**Reinkarnasjon** (uttalt re-inkarnasjon), eller **sjelevandring**, er eit omgrep som gjeld trua på at sjela, anden eller annan immateriell og individuell livseigenskap eller energi i eit menneske går ut av den avlidne for å take bustad i ei ny, levande lekam her på jorda, anten i eit nytt menneske eller eit dyr, og soleis kjem til å leve eit nytt, jordisk liv i denne nye lekamen. Det går altså føre seg ei sjelevandring i den jordiske sfæra, i motsetnad til til dømes den kristne trua på at det finst ein himmelsk, eventuelt ein djevelsk, evig bustad for den avlidne si sjel (og eventuelt òg lekamen). Reinkarnasjon vil soleis seie ei oppattføding av den same sjela til eit nytt liv på jorda, anten frå å vere eit menneske til å verte eit nytt menneske, eller frå å ha vore eit menneske til å verte eit dyr eller annan skapnad av lågare rang enn mennesket. I somme religionar kan det jamvel verte sett på som ei degradering at ein mann vert attfødd som ei kvinne.

Trua på reinkarnasjon er vanleg i ulike utformingar i ei rekkje religionar, filosofiske system og i folketru, og korresponderar ofte med reglar for korleis ein sjølv eller andre skal gå fram for å avbryte sjela si vandringa og gje ho fred ved å kunne nå sin endeleg tilstand eller sitt endelege tilhald i tilværet. Mellom anna er trua på reinkarnasjonen og korleis ein skal kome seg ut av denne sykliske tilstanden, sentral i verdsreligionane hinduismen og buddhismen. I desse religionane kan sjela, eller ei tilsvarande kraft, gå gjennom mange livsetappar av både lågare og høgare rang her på jorda før ho går opp i ei høgare eining og soleis får ro.

## Sjå òg
*Avatar
*Inkarnasjon
Sigurd Kvåle

**Sigurd Kvåle** () var lærar og forfattar, og er særleg kjend for novellene sine.

Kvåle var son av ein skomakar, og gjekk to år på Sogndal Folkehøgskule, deretter Stord lærarhøgskule, der han tok eksamen i 1924. Han var lærar i Varhaug 1924-1928, Aurskog 1928-1929, Torsnes 1932-1933, Tysvær 1933-1937 og Torsnes 1937-1945. Frå 1945 budde han i Rælingen, der han var rektor ved Holt skole. Han var gift med Astrid, fødd Sandsmark, og hadde ein son.

Han bokdebuterte som forfattar i 1933, etter at han tidlegare hadde vunne ein novellekonkurranse i regi av Bondeungdomslaget i Oslo. Han skreiv noveller, romanar og ei barnebok.

## Bibliografi

### Bøker
*

*

*

*

*

*

*

*

*

*

*

*

*

### I bøker - eit utval
*

*

*

*

*

*

*

### I tidsskrift - eit utval
* Lokalhistoriske artiklar Sogn og Fjordane

## Referansar

## Bakgrunnsstoff
* Om Sigurd Kvåle i Lokalhistoriske artiklar Sogn og Fjordane 
* Om Sigurd Kvåle i Allkunne
*
*
Qalansawe

**Qalansawe**, òg **Qalansuwa**, (arabisk skrift قلنسوة, hebraisk skrift קַלַנְסֻוָה; ordet tyder «turban») er ein arabisk by i Sentral-Israel i Israel. I følgje Israelsk statistisk sentralbyrå hadde byen mot slutten av 2007 eit folketal på 18&nbsp;500, nesten utelukkande arabarar og nesten ingen jødar. Qalansawe er ein del av Triangelet.

## Historie

Frå 800-talet og fram til krossfarartida, var Qalansawe stoppestad på vegen mellom Kairo og Damaskus, mellom Lajjun og Ramla.

I krossfarartida vart landsbyen kalla Calanson, Calansue, Calanzon eller Kalensue. I 1128 vart han gjeven til Maltesarordenen av riddaren Godfrey av Flujea. Yaqut (†1229) skreiv at Qalansawe og Planborga, som høyrte til krossfararane, var ei borg nær Ramla. Byen vart verande hos Johanittarordenen (utanom i 1187–1191) fram til Baibars tok han i 1265. I denne perioden verka herren av Caesarea å ha heldt på herredøme. Det finst restar av krossfararborga i dag.

### Osmansk tid
I 1596 stod Qalansawa oppført i osmanske skattelister som ein del av Bani Sa'b *[[nahiya]]* i Nablus *[[liwa]]*. Han hadde eit folketal på 29 muslimske hushaldningar og betalte skatt for kveite, bygg, sommaravlingar, oliven, geiter eller bikubar, og ei presse for oliven eller druer.

Seint på 1800-talet vart landsbyen skildra som mellomstor og sete for ein kaymakam. I sentrum av landsbyen stod eit krossfarartårn og sal, omgjeve av landsbyhus, hovudsakleg laga av adobe. Brunnar og ei kjelde i vest gav dei vatn.

### Palestinamandatet
I folketeljinga i 1931, utført av dei britiske mandatstyresmaktene, hadde Qalansawe 225 hus og eit folketal på 1&nbsp;069 muslimar, inkludert nærliggande beduinleirar.

I 1945 hadde landsbyen 1540 arabiske innbyggjarar, som i alt eigde 17&nbsp;249 mål land.

### 1948 og seinare
Under den israelsk-arabiske krigen 1948 gjekk jødiske styrkar for å erobre og øydeleggje Qalansawe, men landsbyen vart ikkje teken og berre overført til israelsk suverenitet i mai 1949 som ein del av den israelsk-jordanske våpenkvileavtalen. Politiske omsyn hindra at landsbybuarane vart forviste.

I 1962 hadde landområdet til landsbyen falle til 6&nbsp;620 mål, hovudsakleg på grunn av ekspropriasjon av landområde av Israel i 1953–1954.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Qalansawe|Qalansawe]]» frå ,  den 25. juni 2015.*  

*
*  (s. 199-201. )
* s.&nbsp;19
*
*
*Hartmann, Richard (1910): *[http://menadoc.bibliothek.uni-halle.de/dmg/periodical/titleinfo/64048 Die Straße von Damaskus nach Kairo]* Zeitschrift der Deutschen Morgenländischen Gesellschaft › Bd. 64  (Sitert i Petersen, 2001)
*
*
*
*
*
*  t.d. s.161
*Petersen, Andrew (2001): *[http://www.amazon.com/dp/0197270115 A Gazetteer of Buildings in Moslem Palestine: Volume I (British Academy Monographs in Archeology)]*
* (p. 47)
*
*

**Fotnotar**

## Bakgrunnsstoff
*Velkomen til Qalansiwa
*SWP map 11
Ra'anana

**Ra'anana** (hebraisk skrift רַעֲנָנָה, tyder ‘Fersk’) er ein by i hjartet av den sørlege Sharonsletta i Det sentrale distriktet i Israel. Han har eit folketal på 68&nbsp;300 (2009). Ra'anana grensar til Kfar Saba i aust og Herzliya i sørvest. Dei fleste innbyggjarane er innfødde israelarar, men her finst òg ein god del innvandrarar frå Amerika og Europa. 

Mange leiande, globale og lokale selskap har kontor i det høgteknologiske industriområdet i Ra'anana. Han fekk status som ein «Grøn by» av Verdas Helseorganisasjon i 2005.

## Historie
I 1912 danna selskapet for jødisk busetnad i Israel gruppa «Ahuza A – New York» for å kjøpe landområdet i Israel for eit jordbrukssamfunn. Den første verdskrigen forseinka planane deira, men den 2. april 1922 drog to vogner frå Lilienblum- og Herzlgata i Tel Aviv med fire «Ahuza»-medlemmar, tre arbeidarar og to væpna vakter. Etter ei fem timar lang reise, lossa dei bagasjen sin på staden som skulle bli Ra'anana.

I den første tida vart busetnaden kalla «Ahuza A – New York.» Arabarane i regionen kalla han «Vesle Amerika» sidan dei fleste innbyggjarane var engelsktalande og kom frå New York. Seinare fekk han namnet «Ra'anania» og til slutt «Ra'anana». Under sjølvstendekrigen var han ein landsby med 3&nbsp;000 innbyggjarar.

Seint i 1960-åra hadde han eit folketal på 85&nbsp;000 og dekka eit område på 15&nbsp;km². I 1980-åra fekk Ra'anana bystatus.

## Idrett
Den største fotballklubben i byen er Hapoel Ra'anana. I basketball er byen representert ved Bnei Hasharon, som spelar ved MetroWest skule. 

## Venskapsbyar
Ra'anana er venskapsby med: 

## Kjelder

**Denne artikkelen bygger på «[[:en:Ra&#39;anana|Ra&#39;anana]]» frå ,  den 25. juni 2015.* 
*** oppgav desse kjeldene:*


## Bakgrunnsstoff
*Offisiell kommune
Modi'in-Maccabim-Re'ut

**Modi'in-Maccabim-Re'ut** (hebraisk skrift מוֹדִיעִין-מַכַּבִּים-רֵעוּת) er ein by som delvis ligg i Israel og delvis i ingenmannsland mellom Israel og den israelskokkuperte Vestbreidda. Han vart grunnlagd i 2003 då Modi'in og Maccabim-Re'ut vart slått saman. Modi'in ligg kring 35&nbsp;km søraust for Tel Aviv og 30&nbsp;km vest for Jerusalem, og har samband til desse via hovudveg 443. I 2008 var folketalet 75&nbsp;000.

## Etymologi
Namnet «Modi'in» kjem frå landsbyen «Modi'im» av høgstepresten Mattathias og dei fem sønene hans, som låg i området som den moderne byen ligg. Namnet «Maccabim» er hebraisk for makkabearane og er eit vanleg kallenamn for Mattathias og dei fem sønene hans. 

## Historie

### Modi'in
Det gamle Modi'in var staden det jødiske hashmoneiske dynastiet oppstod. Dei regjerte over Judea i det første og andre hundreåret fvt., og er staden der Makkabearopprøret mot dei greske selevkidane starta.

Dagens Modi'in ligg på staden nær den gamle Modi'in som vart skildra i Talmud, men den eksakte plasseringa er uviss. Mogelege stader er Suba, Umm el-'Umdan nær Hovudveg 20 til Canada Park og Latrun, al-Midya og Khirbet el-Burj (Titura).

Bygginga av dagens Modi'in starta i 1993. Han er ein moderne planlagd by med høg standard for byplanlegging. Miljøsaker og framtidi vekst vart teken omsyn til tidleg i planlegginga. Grøne område var ein del av byplanen og utgjer 50% av området innafor bygrensene. Det langvarige målet er å få innbyggjartalet opp i 240&nbsp;000. Så langt er det godkjend planar for 120&nbsp;000 innbyggjarar.

Modi'in har vorte ein magnet for innbyggjarar i Jerusalem som er misnøgd med det veksande Haredi-preget til hovudstaden. Tusenvis av innbyggjarar frå Rosh HaAyin, Lod og Ramla har òg flytta til Modi'in. I 2008 vart det avgjort å stoppe veksten til Modi'in slik at Lod og Ramla kunne få utvikle seg. Byen vart planlagt av den kjende arkitekten Moshe Safdie.

### Maccabim-Re'ut
Prosjektet som grunnla Maccabim i 1985 vart leia av den internasjonale Maccabi-organisasjonen, medan den nærliggande Re'ut vart grunnlagd i 1987 av offiserar frå Det israelske forsvaret. Stadane vart slått saman til Maccabim-Re'ut i 1990.

## Venskapsbyar
Modi'in-Maccabim-Re'ut er venskapsby med:
* Hagen i Tyskland sidan 1997
* Banja Luka i Bosnia-Hercegovina sidan 2010
* Haikou i Hainan provins i Kina, sidan 2013.

## Kjelder

**Denne artikkelen bygger på «[[:en:Modi&#39;in-Maccabim-Re&#39;ut|Modi&#39;in-Maccabim-Re&#39;ut]]» frå ,  den 25. juni 2015.* 
*** oppgav desse kjeldene:*



## Bakgrunnsstoff

*Offisiell nettstad
Dølemo

**Dølemo** er ei bygd i Åmli kommune i Agder. Ho ligg om lag åtte kilometer sørvest for kommunesenteret. 312 menneske hadde postadresse 4869 Dølemo i 2012.

Dølemo er i dag særleg kjend for Dølemo-marknaden, eit årleg arrangement som har vore avvikla siste helga i august sidan 1980. Rundt 15&nbsp;000 besøkande er innom marknaden ei slik helg.

Riksveg 41 går gjennom Dølemo.

## Kjelder

**Denne artikkelen bygger på «[[:nb:Dølemo|Dølemo]]» frå ,  den 25. juni 2015.*
Biristrand

**Biristrand** er ei bygd i Gjøvik kommune i Innlandet, ei seks-sju kilometer nordvest for Biri. Bygda ligg ved vestbreidda av Mjøsa. 629 personar hadde postadresse 2837 Biristrand i 2012.

E6 går gjennom Biristrand.

## Kjelder
* Erik Bolstad: SSB.data
Engenes

**Engenes** er ei bygd i Ibestad kommune i Troms. Bygda ligg på nordvestspissen av øya Andørja og har om lag 50 ibuarar.

På Engenes er det ein montessori-skule, daglegvarehandel og Engenes kyrkje. Bygda har snøggbåtsamband mend Harstad, Finnsnes og Tromsø. Fylkesveg 132 i Troms går gjennom Engenes.

Fram til fyrste tiåra av 1900-talet var Engenes eit fiskevær. I dag er bygda eit turmål og ein feriestad for folk frå Harstad.

## Kjelder

**Denne artikkelen bygger på «[[:nb:Engenes|Engenes]]» frå ,  den 25. juni 2015.*
Ellingsrudåsen

**Ellingsrud** med Ellingsrudåsen er ein drabantby i bydel Alna i Groruddalen i Oslo, i nærleiken av kommune- og fylkesgrensa mellom Oslo og Lørenskog kommune i Akershus fylke, og med skogs- og turområdet Østmarka i nærleiken. Europavegen E6 går som ein firefelts motorveg tvers gjennom området, og T-banelina Furusetbanen har sin endestasjon, Ellingsrudåsen, inne i åsen, med heis opp på åsen til torget på Elllingsrud senter, supplert med ein lang gangtunnel som òg fungerar som naudutgang, og som ender i nærleiken av området som har fått namnet Ellingsrudjordet.

Bustadområda Ellingsrud Øst, Ellingsrud Vest og Ellingsrudflaten (Munkebekken) vart skilt ut frå garden Ellingsrud, gnr 109 bnr 1, som var ein gamal rydningsgard, slik det framgår av namneendinga -*rud*. Utbygginga av Ellingsrud tok til i byrjinga av 1970-åra som en del av den store Furuset-planen i Oslo, med bustadblokkene på Ellingsrud Øst (Karihaugen) som dei fyrste. Frå om lag 1980 vart Ellingsrud Vest bygd ut med blokker, terrasseblokker og rekkjehus, mellom anna burettslaga Frydenlund og Skansen, bustadsameiga i Edvard Munchs vei og burettslaga på Fjeldstad. Dei tre burettslaga og bustadsameiget på Munkebekken vart bygd ut seinare og innflytta frå slutten av 1983, og på eit enda seinare tidspunkt kom det nedanfor burettslaget Frydenlund eit kompleks med rekkjehus, Bakås Sameie.

## Bakås skanse på Ellingsrud

På Ellingsrud ligg restane etter Bakås skanse (òg kalla Bakåsen skanse, skansane ved Bakåsen, skansane ved Bakåspasset og anna), som var delar av eit forsvarsverk som vart bygd kring hovudstaden Christiania (Oslo) på 1700-talet. Skansane på Ellingsrud låg strategisk til ved hovudinnfartsåra til byen frå Nedre Romerike, og såleis òg for trafikken frå svensk område. Ved Bakås skanse var det i kamp i 1716, då svenskekongen Karl XII gjekk til åtak på Christiania under det fyrste Noregsfelttoget under Den store nordiske krigen. Svenskane måtte dra seg attende, og gjekk seinare ein annan veg mot Christiania, inntok byen, men greidde ikkje å take seg inn på Akershus festning.
Rama (fleirtyding)

**Rama** kan visa til:

* Språket rama

## Mytologi
*Rama, ein gud i hinduismen og ein hovudfigur i *[[Ramayana]]*
*Balarama, bror til hinduguden Krisjna 
*Ramaskrik, klageskrik lik dei høyrde i Rama i Bibelen

## Personar

Fleire kongar av Thailand:

* Rama I (1782–1809), Phutthayotfa Chulalok
* Rama II (1809–1824), Phutthaloetla Naphalai
* Rama III (1824–1851), Nangklao
* Rama IV (1851–1868), Mongkut
* Rama V (1868–1910), Chulalongkorn 
* Rama VI (1910–1925), Vajiravudh 
* Rama VII (1925–1935), Prajadhipok
* Rama VIII (1935–1946), Ananda Mahidol 
* Rama IX (sidan 9. juni 1946, krona 5. mai 1950), Bhumibol Adulyadej 

*Edi Rama, albansk politikar og statsminister

* Moisje Isserlis, den askenasiske rabbinaren kjend som RaMA eller ReMA

## Stader
*Ramla,  ein by i Israel
Utdøydd

Omgrepet **utdøydd** kan visa til ulike ting som ikkje finst eller er verksame lenger, til dømes: 
*Utdøydde artar
*Utdøydde språk
*Ein utdøydd vulkan
*Utdøydde folkegrupper, skikkar, religionar og anna
Ellingsrudåsen stasjon

**Ellingsrudåsen stasjon** er ein T-banestasjon i Oslo som vart opna 8. november 1981 som endestasjon for T-banelina Furusetbanen. Stasjonen ligg 165,2 meter over havet, inne i berget på Ellingsrudåsen. Det er tilkomst til og frå stasjonen med både fleire store heisar til ein liten stasjonsbygning attmed torget på Ellingsrud senter, og med ein lang gangtunnel med munning i landlege omgjevnader ved Munkebekken.

## Galleri

Ellingsrudasen stasjon.JPG|Ellingsrudåsen T-banestasjon.
Ellingsrudåsen stasjon - 2012-08-12 at 15-44-21.jpg|Gangtunnelen opp frå Ellingsrudåsen stasjon.


## Bakgrunnsstoff
Walk Along

**«Walk Along»** er ein singel av Trijntje Oosterhuis, gjeven ut 11. desember 2014. Songen er skriven av Anouk Teeuwe og Tobias Karlsson.

## Eurovision

Nederland deltok i den fyrste semifinalen og enda på 14. plass med 33 poeng; sju frå Danmark, seks frå Belgia, fem frå Estland, tre frå Finland, Romania og Spania, to frå Frankrike og Georgia og eitt frå Albania og Makedonia. Bidraget gjekk ikkje vidare til finalen. Hadde ein berre brukt telefonrøyster hadde bidraget enda på 15. plass med 23 poeng, og hadde ein berre brukt juryrøyster hadde bidraget enda på femteplass med 70 poeng.

## Fotnotar
Jiri Havran

**Jiri Havran**  () er ein norsk-tsjekkisk fotograf og forleggjar, busett i Oslo.

Jiri Havran vart fødd i Teplice i noverande Tsjekkia. Han kom til Noreg i 1974, og har etter kvart etablert seg som ein mykje nytta arkitektur-fotograf, og har bidrege til ei rekkje bøker. 

Han er utdanna frå Sogn vidaregåande skule, og debuterte med separatutstilling i Preus Fotomuseum i 1982. Han deltok på Haustutstillinga i 1984 og fleire påfølgjande år. 

## Kjelder
* 
* arkifoto.no - ein biletdatabase over norsk arkitektur fotografert av Jiri Havran; eit samarbeid mellom Arkitekturmuseet, NAL, Husbanken og Havran
Homelite Corporation

**Homelite Corporation** er eit føretak som produserer motorsager, graslypparar, lauvblåsarar og liknande hagebruksreiskapar.

## Soge
I 1921 stifta Charles H. Ferguson føretaket Home Electric Lighting Company i Port Chester i Connecticut i USA, for å produsera elaggregat. Namnet på føretaket vart seinare forkorta til Homelite Corporation, og produkta vert selde under varemerket Homelite. Elaggregata var nytta på gardsbruk som ikkje hadde tilgang til elnettet.

I 1949 tok føretaket til å produsera motorsager. Den fyrste saga vart kalla 20MCS og hadde ein masse på 13.6 kg, noko som var svært lite på denne tida. I 1951 kom det ein forbetra modell, 26LCS. Denne modellen var populær og salet gjekk bra. I 1953 kom 5-30, som nytta magnesiumdelar for å redusera massen, og som hadde membranforgassar. 

I 1955 vart føretaket selt til Textron Inc.m som held fram med motorsagproduksjonen. I 1956 kom EZ, som hadde direktedrift av kjeda. Tidleg på 1960-talet kom det fleire modellar med horisontal sylinder. Homelite var i sal i Noreg og oppnådde på 1960-talet ein viss popularitet på grunn av den låge massen. I 1964 vart Homelite seld til John Deere, som held fram med produksjonen av små motorsager. I dag er Homelite eigd av det kinesiske føretaket Techtronic Industries, som held til i Hong Kong, og produserer motorsager for hobbymarknaden og andre hagereiskapar.

## Referansar

## Bakgrunnsstoff
*Homelite Corporation
Botnhamn

**Botnhamn**, til dagleg **Botnhamna**, er ei bygd i Senja kommune i Troms. Bygda ligg nord på øya Senja, på vestsida av Stønesbotn, ei fjordarm av Malangen. Fylkesveg 862 går gjennom Botnhamn, som ligg 30 km nordvest for Finnsnes.

I Botnhamn er det ein skule for alle ti årstrinn. Bygda har også barnehage, aldersheim og ein kolonialhandel.

Om sommaren har Botnhamn ferjesamband med bygda Brensholmen på Kvaløya.

351 personar hadde postadresse 9373 Botnhamn i 2012.

## Kjelder

**Denne artikkelen bygger på «[[:nb:Botnhamn|Botnhamn]]» frå ,  den 27. juni 2015.*
Flemma

**Flemma** er ei bygd i Gjemnes kommune i Møre og Romsdal. Bygda ligg på vestsida avTingvollfjorden, mellom bygdene Angvik og Hoem. Til kommunesenteret Batnfjordsøra i vest er det ei 18 kilometer. Flemma høyrer til distriktet Nordmøre.

Landbruk, fiskeoppdrett og mekanisk industri er næringane representert på staden. I bygda er det kyrkjegard med bårehus, forsamlingshus og ei liten kolonialhandel.

Fylkesvegane 291 og 666 møtest i Flemma.

## Kjelder

**Denne artikkelen bygger på «[[:nb:Flemma|Flemma]]» frå ,  den 27. juni 2015.*
Charlotte Frederikke av Mecklenburg-Schwerin

**Charlotte Frederikke av Mecklenburg-Schwerin** () var prinsesse av Mecklenburg-Schwerin. Ho var gift med syskenbarnet prins Christian Frederik av Danmark, den seinare Christian VIII, frå 1806 til dei vart skilt i 1810. Saman fekk dei sonen Frederik i 1808, den seinare kong Fredrik VII av Danmark.

Etter oppløysinga av ekteskapet vart ho forvist til Jylland. Ho reiste seinare til Italia, der ho budde resten av livet.

## Kjelder

## Bakgrunnsstoff
Power Machinery

**Power Machinery** (**PM**) vart stifta i 1943 og produserte i starten bygningssager. Føretaket heldt til i Vancouver i British Columbia i Canada. I 1947 tok dei til å produsera motorsager. Den fyrste motorsaga, Universal, var konstruert av Sandy Megaw, som tidlegare hadde arbeidd for konkurenten IEL. Univesal var ei einmannssag med ein masse på 16,3 kg, men kunne leverast kan handtak på sverdet, slik at ho kunne fungera som tomannssag. Saga hadde totaktsmotor med eit slagvolum på 73 cm³ og flottørforgassar, manuell kopling og kjededrift av kjeda. I 1948 kom Universal A, som stort sett var lik med Universal, men slagvolumet var auka til 90 cm³, og startapparatet hadde automatisk oppsuling av startsnora. Dei to fyrste modellane var aluminiumsfarga, men i 1949 to dei til å måla sagene raude og kalla dei «Woodboss D».

I 1950 kom det ein ny modell, kalla «Redhead». Sidan kom «Torpedo», «Rocket K1», «Rocket K2», etc. I 1950 kom PM 19, som hadde direktedrift av kjeda. I 1957 kom dei med ein modell kalla 21 «Canadian» og seinare kom fleire modellar kalla «Canadian». Dette førte til at mange tok til å kalla sagene Canadian i staden for PM.

I 1962 vart føretaket kjøpt av det engelske føretaket Bristol Aero Industries, men produksjonen og utviklinga av nye modellar heldt fram i Vancouver. Men i 1969 vart føretaket seld til Skil, som flytta produksjonen til Chicago. Dei fleste tilsette ville ikkje flytta frå Vancouver, så etter dette stagnerte utviklinga av nye profesjonelle modellar og PM var i røynda historie.

## Referansar
Likør

**Likør** (av fransk *liqueur*, frå latin 'flyta') er ei nemning for ulike aromatiserte og søta typar brennevin. Blant dei mange likørane som finst er dei viktigaste urte-, krydder-, frukt- og bærlikørar. Andre typar kan vera framstilt på basis av bitterstoff, kakaobønner, eggeplommer, fløyte og anna. Kva råvare ein bruker påverkar produksjonsmåte og alkolstyrke. 

Ein kan laga likør gjennom uttrekk i kaldt eller varmt vatn eller sprit, destillasjon og liknande. Alkoholen kan vera reinsa sprit eller forskjellige brennevinar, som arak i punsj, whisky og konjakk. Ein søtar som regel likøren ved å tilsetja sukker, men i nokre høve kan ein nytta glyserol og i visse spesialprodukt honning.

Alkoholstyrken er lågast i kremlikørar (18–20 %), litt høgare i fruktlikørar (25–30 %) og høgast i krydderlikørar (40–55 %). Alkoholstyrken har stor tyding for om likøren skal lagrast. Ein likør som curaçao skal til dømes ikkje lagrast, men edle krydderlikørar blir lagra over lengre tid. 

Nokre land med mykje produksjon av likør er Frankrike, Italia, Tyskland og Nederland. 

## Kjende likørar

# Drambuie (skotsk på whiskybasis)
# DOM Bénédictine (fransk, sitrus)
# Marie Brizard (fransk fabrikk, lager fruktlikør av det meste med druesprit som basis)
# Sankt Hallvard (tradisjonell, norsk)
# Southern Comfort (amerikansk, på bourbonwhiskeybasis, det vil seia maissmak)
# Bols (nederlandsk, mest kjend for genever, men har også mange likørar)
# Metaxa (gresk), også brandy med same namn.

## Kjelder

*«Likør» (22. juni 2009). *Store norske leksikon*. Fri artikkel henta 28. juni 2015.
Safirbukkolibri

**Safirbukkolibri** (*Chrysuronia lilliae*) er ein fugl i kolibrifamilien  og er endemisk for Colombia med avgrensa utbreiing mot kysten av Det karibiske havet.

## Skildring
Hannfuglar av safirbukkolibrien når ein storleik 8,9 til 9,4&nbsp;cm og ei vekt på 4,3 gram. Han har eit kort, rett nebb, overnebbet er svart, undernebbet rosa, men nebbtuppen er svart. Oversida er blågrøn, undersida blå. Halsen er iriserande fiolett. Den blå-svarte halen er djupt kløfta.

Først i dei seinare åra har hofuglar blitt observerte. Framleis manglar skildring av storleik, kroppsvekt og nebbfarge hos hofuglar. I følgje ei kjelde, har hoa skinande grøn overside og halen er grøn-svart. Buken har spetta gråaktig farge, brystet og flankane blålege fjører som bleiknar ned mot buken.

Safirbukkolibrien er endemisk for mangrovane og buskvegetasjon av xerofyttar på den colombianske karibiske kysten. Det litle utbreiingsområdet på 2&nbsp;900&nbsp;km² aust og sør for byen Barranquilla dekker delar av departementa Atlántico, Magdalena og La Guajira. Dei fleste observasjonane er frå nasjonalparken Isla dei Salamanca og frå Ciénaga Grande de Santa Marta. Som andre kolibriartar beitar dei tilsynelatande på insekt og nektar frå blomar.

Ein oljerøyrleidning og ein veg blei bygd gjennom våtmarkene i Ciénaga Grande de Santa Marta og Isla dei Salamanca på midten av 1970-talet. Dette blokkerte den naturlege tidevasstraumen og førte til massiv død av mangroveskogane. Situasjonen varte fram til 1992. Birdlife International anslår bestanden av safirbukkolibri til mellom 285 og 440 individ. Arten vart fotografert for første gong så seint som i 2007.  Han er klassifisert som ein sterkt truga art (EN) ifølgje Verdas naturvernunion, IUCN.

## Kjelder

**Denne artikkelen bygger på «[[:de:Blaubauchkolibri|Blaubauchkolibri]]» frå ,  den 28. juni 2015.*  
  

*BirdLife International (2023) Species factsheet: *[http://datazone.birdlife.org/species/factsheet/sapphire-bellied-hummingbird-chrysuronia-lilliae Chrysuronia lilliae]*. Henta frå http://www.birdlife.org den 6. august 2023
* ARKive - Wildscreen *Sapphire-bellied hummingbird (Lepidopyga lilliae)*  Henta den 6. august 2023

;Referansar

## Bakgrunnsstoff
* Luther, D. (2021). Sapphire-bellied Hummingbird (Chrysuronia lilliae), version 1.1. In Birds of the World (T. S. Schulenberg, Editor). Cornell Lab of Ornithology, Ithaca, NY, USA. https://doi.org/10.2173/bow.sabhum1.01.1
Fikenkaktus

**Fikenkaktus** er ein art i kaktusfamilien som produserer kaktusfiken eller kaktusfrukt. Planten har flattrykte, leddete stammar, gule blomar. Fruktene er kjende som kaktusfiken. Dei har tjukt,  tornefullt skal, men kan etast. 

Fikenkaktus stammar frå tropisk Amerika, men er blitt planta og naturalisert mange andre stader. Han er svært vanleg i middelhavslanda. Kaktusen er også brukt som hekkplante, og dannar lett ugjennomtrengelege kratt som kan bli fleire meter høge.

## Galleri

Opuntia22 filtered.jpg|Botanisk illustrasjon av Mary Emily Eaton i *The Cactaceae*.
Starr 061201-1756 Opuntia ficus-indica.jpg|Fikenkaktus på Hawaii.
Cactus in Corfu, October 1990.jpg|Fikenkaktus på Korfu.
Carttrack and farmland in Atsbi Wenberta woreda.jpg|Fikenkaktushekk i Etiopia.


## Kjelder

*«Fikenkaktus» (21. desember 2010). *Store norske leksikon*. Fri artikkel henta 27. juni 2015.

## Bakgrunnsstoff
Morbærfiken

**Morbærfiken** (*Ficus sycomorus*) er eit delvis eviggrønt tre i fikenslekta i morbærfamilien. Det veks hovudsakleg i Nord- og Aust-Afrika. Treet er også kjend som «sykomor» eller «adamsfiken». Morbærfiken har gråkvite, etande frukter som er dekte av lyseraude skjel.
Desse er kjende som adamsfiken, egyptiske fiken eller eselfiken. Veden er sterk og haldbar, og har vore brukt til å laga møblar og reiskapar. I oldtida blei han brukt til å laga mumiekister.

Morbærfiken er nemnd fleire gonger i Bibelen. Treet har også ei viktig stilling i kikuyumytologi.

## Kjelder

*«Morbærfikentre» (31. januar 2013). *Store norske leksikon*. Fri artikkel henta 28. juni 2015.
----
**Denne artikkelen bygger på «[[:nb:Morbærfiken|Morbærfiken]]» frå ,  den 28. juni 2015.*  

## Bakgrunnsstoff
Olympia Undae

**Olympia Undae** er eit enormt sandhav nær det nordlege polisdekket på Mars.

## Kjelder
* ''PIA18196 : Olympia Undae'' - NASA Photojournal

## Bakgrunnsstoff
Amund Mork

**Amund Sigurd Mork** () var ein norsk lærar, ungdomslagsarbeidar og forfattar. Han er særleg kjend for «Nordfjord-songen» frå 1920, som begynner med «Fagre fjellheimen opnar seg». Med denne sangen vann han pris i ein sangkonkurranse i regi av Firda Ungdomslag.

Han var utdanna lærar frå Volda lærarskule og arbeidde ei kort tid i Bergen, mellom anna som vikar for Jacob Aaland, før han vende tilbake til heimbygda.

Mork gav ut diktsamlinga *Vestanvind* i 1931 og skodespelet *Gull og grøne skogar* som føljetong i Fjordabladet i 1924. I tillegg skreiv han sangar og prologar til ulike anledningar, mellom anna ein kantate til Oppstryn kyrkje sitt jubileum i 1938.

## Bibliografi
### Bøker
*

*

*

### I tidsskrift - eit utval
* Lokalhistoriske artiklar Sogn og Fjordane

## Kjelder

*Gravminner i Norge

## Bakgrunnsstoff
*Om Amund Mork i Lokalhistoriske artiklar Sogn og Fjordane
*Om Amund Mork i Fylkesleksikon Sogn og Fjordane 
*
*
Vidar Bergset

**Vidar Bergset** () var ein norsk lærar og forfattar. Han arbeidde i barneskule og ungdomsskule og var også ei tid lærar på Valdres folkehøgskole. I den tida var han også redaktør av tidsskriftet *[[Kristen Folkehøgskole]]*.

Bergset gav ut fleire bøker med forteljingar, barnebøker og dikt. 
Han var også medforfattar av *Norges Kristelege Folkehøgskolelags historie 1914-1984* og forfattar av *Nordfjord Folkehøgskule 75 år – 1923-1998*. I 2011 gav han ut *Brennande liv*, eit portrett av den danske presten og forfattaren Kaj Munk, som vart skoten av tyskarane under andre verdskrigen.

## Bibliografi
### Bøker
* 1968 &ndash; *Naudrop i fjellet (Larvik: Norsk Barneblads forlag) [http://urn.nb.no/URN:NBN:no-nb_digibok_2007072701009 Tilgjengeleg i bokhylla.no]
* 1969 &ndash; *Ei mørk natt i oktober (Larvik: Norsk Barneblads forlag) Tilgjengeleg i bokhylla.no
*1976 &ndash; *Ein stad å setje sin fot : dikt* (Oslo: Luther) Tilgjengeleg i bokhylla.no
* 1978 &ndash; *Barndomens grøne dal : ein studie i Per-bøkene av Olav Sletto* (Bergen) 
* 1983 &ndash; *Utafor alt eg veit : diktsamling* (Oslo: Fonna) Tilgjengeleg i bokhylla.no
* 1984 &ndash; *I tru og teneste : Ungdomskulelærarlaget/Noregs kristelege folkehøgskulelag 1914-1984* (Oslo: Folkehøgskulelaget) Tilgjengeleg i bokhylla.no
* 1988 &ndash; *Folk og bygd : lokal litteratur frå Rand krins* (Eige forlag / Rand skule)
* 1996 &ndash; *I morgon skal vi møtast : diktsamling* (Stryn: V. Bergset) Tilgjengeleg i bokhylla.no
* 1997 &ndash; *Lagnaden - og alle dei andre : noveller* (Stryn: V. Bergset)  Tilgjengeleg i bokhylla.no
* 1998 &ndash; *Nordfjord folkehøgskule 75 år : 1923-1998* (Sandane: Nordfjord folkehøgskule) Tilgjengeleg i bokhylla.no
* 1999 &ndash; *Mot himmelsjå : lyrikk og prosa frå Fjelli* (Eige forlag)
* 
* 2006 &ndash; *Skatten i åkeren : dagsord* (Stryn: V. Bergset)
* 2008 &ndash; *Fra sigledammen til hoppbakken* (Valle: Setesdalforl.)
* 2011 &ndash; *Brennande liv : ein biografi om Kaj Munk* (Valle: Setesdalforl.)
* 2016 &ndash; *Vandringar i språket* (Eige forlag)
* 2017 &ndash; *Ordet er liv : andaktsbok* (Eige forlag)
* 2018 &ndash; *På Kafé Globus ved kaia* (Stryn: V. Bergset)
* 
### I tidsskrift - eit utval
*Lokalhistoriske artiklar Sogn og Fjordane

## Kjelder
* Om Vidar Bergset i Allkunne 

## Bakgrunnsstoff
* Om Vidar Bergset i Lokalhistoriske artiklar Sogn og Fjordane
Merima Maja Brkic

**Merima Maja Brkic** () er ein norsk forfattar. Brkic kom som flyktning frå Bosnia til Årdal i 1993. Ho tok eksamen ved Årdal vidaregåande skule i 2000 og gjekk deretter eit år på Heimly Folkehøgskole i Troms. Deretter tok ho høgare utdanning i England og avslutta med doktorgrad i nevrologi ved Universitetet i Oxford i 2009.

Sidan 2009 har ho hatt fleire stillingar i England. Ho har vore politisk rådgjevar for tidlegare statsminister David Cameron og har vore tilsett i ulike rådgjevings- og forbrukarorganisasjonar, mellom anna Ofgem, Nacro og HM Revenue and Customs.

I 1996 gav ho ut diktsamlinga *Stans denne natta!* og i 1999 kom *Vekk meg*. Dikta handlar om krig og om korleis barn opplever han. Brkic fekk Sunnmørsprisen i 1999.

## Bibliografi
### Bøker
* 

### I bøker - eit utval

## Kjelder

## Bakgrunnsstoff
*I tidsskrift - eit utval ved Lokalhistoriske artiklar Sogn og Fjordane
Johan Caspar Krogh

**Johan Caspar Krogh** () var ein norsk embetsmann. Han var amtmann i Finnmark frå 1814 til 1828 og organiserte det første stortingsvalet i Noreg i Tromsø 1. august 1814.

Frå 1824 til 1826 var han vald inn på Stortinget frå Finmarken amt, men møtte ikkje på grunn av sjukdom. I 1821 var han 2. suppleant og i 1827 3.

## Kjelder

*
Follese

**Follese** er ei bygd i Askøy kommune i Vestland. Bygda ligg sørvest på øya Askøy, seks-sju kilometer vest for kommunesenteret Kleppestø.

I 2012 hadde 1271 personar postadresse 5303 Follese.

## Kjelder
* SSB-data
Lycus Sulci

**Lycus Sulci** er ein kompleks region av åsrygger på nordsida av Olympus Mons på Mars.

## Kjelder
* ''PIA18236: Lycus Sulci'' - NASA Photojournal

## Bakgrunnsstoff
Ceraunius Fossae

**Ceraunius Fossae** (latin for Cerauniusgrøftene) er ei samling forkastingsgrøfter på sørsida av Alba Mons på Mars.

Ceraunius Fossae grensar i nord til Alba Fossae og Tantalus Fossae, i sørvest til Olympica Fossae og i aust til Tractus Catena.

## Kjelder
Florvåg

**Florvåg** er ei tidlegare bygd i Askøy kommune i Vestland, no ein del av tettstaden Askøy. Staden ligg på søraustsida av øya Askøy. Florvåg ligg ved fylkesveg 563, to kilometer nord for kommunesenteret Kleppestø.

Florvåg har vore ein industristad, tidlegare best kjend for målingsfabrikken Monopol, i dag for produksjonen av båtar i plast; Viknes Båt.

## Kjelder

**Denne artikkelen bygger på «[[:nb:Florvåg|Florvåg]]» frå ,  den 29. juni 2015.*
Nålys

Eit **nålys** var i norsk folketru eit lys som varsla om at nokon skulle døy. Dette ofte blå lyset kunne vise seg i nærleiken av ein person eller på stader, for eksempel på sjøen, over eit hustak eller ved senga til eit gamalt menneske.

## Sjå òg
*Lyktemann

## Kjelder

## Bakgrunnsstoff
*Blått lys ved sprakradet.no
Siloe Patera

**Siloe Patera** er ein kraterstruktur i Arabia Terra på Mars med ein storleik på 40 x 30 kilometer. Det er uvisst om det er eit nedslagskrater eller av vulkansk opphav. Det vert spekulert i om Siloe Patera og andre liknande strukturar i Arabia Terra er supervulkanar.

## Kjelder
* ''Impact crater or supervolcano caldera?'' - ESA
Minne Åseral kultursenter

**Minne Åseral kultursenter** ligg i Åseral, og inneheld utstillingar, museum, kunstbutikk og turistinformasjon.

Senteret opna i 2010.

## Bakgrunnsstoff
*Minne Åseral kultursenter
Bogesag

**Bogesag** har eit tynt sagblad som er spent opp i ein boge. På gamle bpgesager var bogen laga av tre, men på nyare sager er det vanleg med stålboge. Bogesager vart tidlegare nytta for felling av tømmer og for kapping av ved. Bogesager vert nytta for rått virke, så det er viktig å vika tennene i bladet.

## Galleri

Fil:Bogesag utstilt på Norsk skogmuseum.png|Bogesag utstilt på Norsk skogmuseum
Fil:Fotothek df ps 0004916 Wohnhäuser ^ Holzstapel ^ Brennholz.jpg|Vedsaging med bogesag og sagbukk i Rehefeld-Zaunhaus i Tyskland
Fil:Land Army girls sawing larch poles for use as pit props at the Women's Timber Corps training camp at Culford in Suffolk. TR912.jpg|Kapping av tømmer med bogesag i Culford in Suffolk i England
Fil:HacksawWithWoodenBow.JPG|Finsk bogesag laga av ungar
Fil:Scie a buches.jpg|Ulike typar bogesager
Fil:Scie a buches2 (cropped).jpg|To ulike tenner: øvst skrapetenner og nedst høveltenner
Barking

**Barking** kan syna til:

*Barking av tømmer
*Barking for konservering

;Stader
* Barking i London, ein bydel i London, tidlegare ein eigen by
* Barking i Suffolk, ei bygd og parish i Suffolk i England
Marskrateret Becquerel

**Becquerel** er eit nedslagskrater i Arabia Terra på Mars. Det har ein diameter på 167 kilometer. Krateret har store avsetjingar av sediment, og det er mogeleg at det i desse sedimenta er spor etter syklusar i variasjonen til aksehellinga til Mars.

## Kjelder
* ''Flying over Becquerel'' - ESA
* ''NASA Orbiter Finds Martian Rock Record With 10 Beats to the Bar''  - NASA

## Bakgrunnsstoff
Becquerel (fleirtyding)

**Becquerel** kan visa til:

* Becquerel, ei måleining for radioaktivitet
* marskrateret Becquerel, eit krater i Arabia Terra på Mars
* månekrateret Becquerel, eit krater på månen
Josef Masopust

**Josef Masopust** () var ein tsjekkoslovakisk/tsjekkisk fotballspelar og -trenar. Han vann VM-sølv med Tsjekkoslovakia under fotball-VM 1962 i Chile og vart same året kåra til årets fotballspelar i Europa. Masopust spelte sentralt på midtbana.

Masopust var fødd i landsbyen Střimice ved Most. Han spelte for den lokale klubben SK Most til han 19-år gammal melde overgang til FK Teplice i den tsjekkoslovakiske topp-divisjonen. I 1952 tok han til i hovudstadklubben Dukla Praha, der han frå 1953 til -66 var med på å vinne åtte seriemeisterskap.

Frå 1954 til 1966 spelte Masopust 63 landskampar for Tsjekkoslovakia og skåra ti mål. I 1960 deltok han då Tsjekkoslovakia i Marseille vann 2-0 over Frankrike i bronsefinalen under EM i fotball 1960. To år seinare var han sentral då Tsjekkoslovakia tok seg til finalen i VM i fotball 1962. Masopust gav Tsjekkoslovakia leiinga 1-0 i finalen i Santiago, men dei regjerande verdsmeistrane frå Brasil kom tilbake og vann 3-1. For sine prestasjonar i verdsmeisterskapen vart Maspoust vald til Årets spelar i Europa i 1962.

## Kjelder

**Denne artikkelen bygger på «[[:de:Josef Masopust|Josef Masopust]]» frå ,  den 29. juni 2015.*
Herreklubben Quodlibet

**Quodlibet** var ein vennekrins eller herreklubb starta i Bergen 11. februar 1813. I tillegg til uhøgtideleg selskapelig samvær fungerte klubben som diskusjonsforum der tema gjerne var litteratur og politikk. Fram til 1814 vart det halde fleire debattmøte over sjølvstendespørsmålet og planane om ei norsk grunnlov.

Klubben hadde frå starten av ni medlemmar; Georg Bull, Christopher Benedict Bøgh, Wilhelm F.K. Christie, Edvard Hagerup, Johan Arnoldus von Westen Kahrs, Hans Cornelius Klingberg, Peter Motzfeldt, Jonas Rein og Lyder Sagen. På eit seinare tidspunkt fekk han to medlemmar til; Johan Budtz og Werner; ein yngre bror av Christie.

Dei første åra hadde klubben møter ein gong i veka. Det vart ført protokoll over alle møta, men berre den siste protokollen finst kvar.

Siste kjende møte var 9. mai 1836.

Av medlemmane i klubben var Christie og Rein medlemmar av Riksforsamlinga på Eidsvoll i 1814, seinare same haust vart Hagerup vald til Stortinget i 1814.

## Kjelder

* Erling Gjelsvik: «Quodlibet - selvstendighetens herreklubb», *Grunnlovsmagasinet* 2014, side 35-37
**Denne artikkelen bygger på «[[:no:Quodlibet (herreklubb)|Quodlibet (herreklubb)]]» frå , den 29. juni 2015, [https://no.wikipedia.org/w/index.php?title=Quodlibet_%28herreklubb%29&oldid=13152847 revisjon 13152847]*

## Bakgrunnsstoff
*
Nili Fossae

**Nili Fossae** er eit forkastingsgrøftsystem nord for den vulkanske regionen Syrtis Major på Mars, på den nordvestre kanten av Isidis-nedslagsbassenget. Det er ein stad der atmosfærisk metan mogelegvis vart oppdaga av jordbaserte teleskop.

Nili Fossae var ein av kandidatane for landingsstaden til Curiosity-roveren som nådde lengst fram i veljeprosessen.

## Kjelder
* ''Mysteries in Nili Fossae'' - ESA

## Bakgrunnsstoff